

Projekts uz 03.04.2023.

Vēlamais izskatīšanas laiks: FK 19.07.203.

Domē 26.07.2023.

Sagatavotājs un ziņotājs: Antra Krasta

LĒMUMS

Ādažos, Ādažu novadā

2023. gada 26. jūlijā **Nr.** ĀNP/1-2-3/23/**xx**

**Par pedagogu atalgojumu un slodžu izlīdzinšānau pašvaldības pirmsskolas izglītības iestādēs**

Ādažu novada pašvaldības pirmsskolas izglītības iestādēm - Ādažu vidusskolas PII, Ādažu PII “Strautiņš””, Kadagas PII "Mežavēji", Siguļu PII “Piejūra” un Carnikavas PII "Riekstiņš" (turpmāk kopā – PII) pedagogu darba slodzes nosaka normatīvajos aktos noteiktā kārtībā.

Saskaņā ar Ādažu novada pašvaldības domes 26.01.2023. lēmumu Nr. ĀNP/1-2-3/23/40 “Par amatpersonu un darbinieku mēnešalgām 2023. gadā”, PII pedagogiem, t.sk. atbalsta personālam, tika noteikts šāds atalgojums un darba slodzes:

1. pedagoga darba algas likme 1218 EUR par slodzi (40 h), jeb 1096,20 EUR par 0,9 slodzēm (36 h), nodrošinot 1,8 slodzes uz katru PII izglītojamo grupu;
2. atbalsta personāla \ algas likme 1100 EURpar slodzi (30 h).

Minētais atalgojums nodrošināja PII pedagogiem konkurētspējīgu atalgojumu šādā apmērā:

|  |  |  |  |
| --- | --- | --- | --- |
| **Mācību gads** | **Valsts noteiktā algas likme (EUR)** | **Pašvaldības noteiktā algas likme (EUR)**  | **Starpība (EUR)** |
| 2021./2022. m.g. | 872 | 1118 | **+ 246** |
| 2022./2023. m.g. 1. pusgads | 970 | 1168 | **+ 198** |
| 2022./2023. m.g. 2. pusgads | 1070 | 1218 | **+ 148** |
| 2023./2024. m.g. | 1240 | 1218 | **- 22** |

Pamatojoties uz Ministru kabineta Ministru kabineta 2016. gada 5. jūlija noteikumu Nr. 445 "Pedagogu darba samaksas noteikumi” 32.punkta 4. apakšpunktu un 3. pielikuma tabulas 7. un 8. punktu (turpmāk - Noteikumi Nr. 445), no 2023. gada 1. septembra noteikta pedagogu darba slodze un zemākā mēneša darba algas likme:

|  |  |  |  |
| --- | --- | --- | --- |
| Amata nosaukums | Darba slodze nedēļā | Darba slodze gadā | Zemākā mēneša darba algas likme (EUR) |
| astronomiskajās stundās | mācību stundu / nodarbību vadīšanai |
| Izglītības psihologs, skolotājs logopēds, speciālais pedagogs | 30 | ne vairāk kā 70 % no astronomiskajām stundām\*  | 1320 | 1020 |
| Pirmsskolas izglītības pedagogs, t.sk. sporta un mūzikas | 40 | 34 | 1760 | 1240 |

Lai nodrošinātu vienotu un kvalitatīvu mācību procesu visas dienas garumā, no plkst. 7.00 līdz 19.00, katrā PII grupā jābūt pedagogu savstarpējai sadarbībai kontaktstundu laikā, kas, atbilstoši Noteikumiem Nr. 445, no 2023. gada 1. septembra vairs nebūs iespējama, jo esošā 1,8 darba slodze uz vienu izglītojamo grupu jeb 0,9 darba slodzes (36 stundas nedēļā) katram no diviem pirmsskolas pedagogiem, ietvers 30 kontaktstundas un 6 stundas citu pienākumu veikšanai (iepriekš stundu attiecība bija 32:4) un pedagogiem vairs nebūs iespēja savstarpēji sadarboties, jo viens pedagogs strādās no plkst. 7.00 līdz 13.00, bet otrs - no plkst. 13.00 līdz 19.00.

|  |  |  |
| --- | --- | --- |
|   | **Līdz 31.08.2023.** | **No 01.09.2023.** |
| **Pedagogu darba slodzes sadalījums (stundas)** | **1** | **0.9** | **1** | **0.9** |
| Kontaktstundas | 36 | 32.4 | 34 | 30.6 |
|  *t.sk. Sadarbība* | 12 | 8 | 4 | 0 |
| Gatavošanās | 4 | 3.6 | 6 | 5,4 |
| **Kopā stundas** | **40** | **36** | **40** | **36** |

Izvērtējot iepriekš minēto un PII pedagoģiskā personāla potenciālu, plānojot intelektuālos resursus un organizējot mācību darbu lai pēc iespējas vairāk pedagogiem nodrošinātu slodzi, kas atbilst Noteikumos Nr.445 noteiktajai pirmsskolas izglītības pedagogiem noteiktajai darba slodzei 40 darba stundas nedēļā, no kurām, 34 darba stundas klātienes darbam ar izglītojamiem un 6 darba stundas, lai sagatavotos rotaļnodarbību vadīšanai, tā radot vienotu pieeju līdzsvarotas darba slodzes nodrošināšanai, veicinot radošu darba vidi, motivējot un novērtējot pedagogu ieguldījumu, paškontroli un empātiju, pamatojoties uz PII attīstības plānos noteiktajiem iestādes mērķiem un uzdevumiem, no 2023. gada 1. septembra PII papildu nepieciešamas 11,6 pedagogu darba slodzes (1. pielikums).

2023. gada 26. aprīlī tika pieņemti grozījumi Nr. 208 Ministru kabineta 2022. gada 21. jūnija noteikumos Nr. 376 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs", kuru 5.1. punktā noteikts, ka valsts budžeta mērķdotācija (turpmāk – VF) pašvaldībai vienam mēnesim bērniem pirmsskolas izglītības programmās no 2023. gada 1. septembra noteikta 105,15 EUR, t.i., par 15,15 EUR vairāk, nekā kā 2022./2023. mācību gadā:

|  |  |  |
| --- | --- | --- |
| **PII** | **Bērnu skaits 5-6 g.v.** | **VF pieaugums mēnesim no 01.09.2023.** |
|  “Piejūra” | 57 | 863,55 |
|  “Riekstiņš” | 146 | 2211,90 |
|  “Strautiņš” | 221 | 3348,15 |
|  “Mežavēji” | 92 | 1393,80 |
| Ādažu vidusskola | 61 | 924,15 |

Lai nodrošinātu Noteikumos Nr. 445 noteikto pedagogu minimālo mēnešalgu un darba slodzi, kā arī nodrošinātu konkurētspējīgu atalgojumu, pašvaldības pirmsskolas izglītības iestādēs ir lietderīgi un samērīgi noteikt:

1) grupu pedagogiem – vienu slodzi (40 h) un mēnešalgu EUR 1300;

2) atbalsta personālam (logopēdiem, psihologiem, speciālajiem pedagogiem) – vienu slodzi (30 h) un mēnešalgu EUR 1200;

3) mūzikas un sporta pedagogiem – vienu slodzi (40 h) un mēnešalgu EUR 1300.

Ieceres īstenošanai 2023. gada 4 mēnešos (septembris - decembris) nepieciešami papildu 90041,51 EUR, t.sk. nodokļi (2. pielikums).

Apkopojot PII piešķirtā valsts budžeta finansējuma un pašvaldības finansējuma izpildi 2023. gada 6 mēnešos, konstatēts, ka nepieciešamie finanšu līdzekļi ir pieejami katras PII budžeta tāmes sadaļā “Pakalpojumi” (EKK 2200).

Ieceres izpildes paredzamā ietekme uz pašvaldības 2024. gada budžetu būs EUR 290581,89 t.sk. nodokļi.

Pamatojoties uz Pašvaldību likuma 4. panta pirmās daļas 4. punktu, Ministru kabineta 2016. gada 5. jūlija noteikumu Nr. 445 "Pedagogu darba samaksas noteikumi”” 32.punkta 4. apakšpunktu un 3. pielikuma tabulas 7. un 8. punktu, Ministru kabineta 2023. gada 26. aprīļa noteikumu Nr. 208 "Grozījumi Ministru kabineta 2022. gada 21. jūnija noteikumos Nr. 376 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs"" 5.1. punktu, kā arī [Finanšu komitejas 19.07.2023. a](http://www.adazi.lv/page/291#izglitibas_k)tzinumu, Ādažu novada pašvaldības dome

**NOLEMJ:**

1. Veikt grozījumu Ādažu novada pašvaldības domes 26.01.2023. lēmuma Nr. 40 „Par pašvaldības amatpersonu un darbinieku mēnešalgām 2023. gadā” apstiprinātā Ādažu novada domes amatpersonu un darbinieku amatalgu saraksta 2023. gadam sadaļās “SIGUĻU PIRMSSKOLAS IZGLĪTĪBAS IESTĀDE “PIEJŪRA””, “CARNIKAVAS PIRMSSKOLAS IZGLĪTĪBAS IESTĀDE “RIEKSTIŅŠ””, „ĀDAŽU PIRMSSKOLAS IZGLĪTĪBAS IESTĀDE “STRAUTIŅŠ””, “KADAGAS PIRMSSKOLAS IZGLĪTĪBAS IESTĀDE “”MEŽAVĒJI”” un „ĀDAŽU VIDUSSKOLA”, nosakot slodžu skaitu un mēneša darba algas likmi par vienu slodzi šādiem no pašvaldības budžeta līdzekļiem finansētiem amatiem:

|  |  |  |  |  |
| --- | --- | --- | --- | --- |
| **Amata nosaukums** | **Pašvaldības finansējums (amatalga EUR)** | **Valsts dotācija** | **Amata alga no 01.09.2023. (EUR)** | **Likmju skaits no 01.09.2023.** |
|  **SPII** |  **CPII** | **ĀPII** |  **KPII** | **ĀVS PII** |
| Pirmsskolas izglītības skolotājs | aprēķina atsevišķi | aprēķina atsevišķi | 1300 | **23** | **27** | **37** | **18** | **11** |
| Pirmsskolas izglītības mūzikas skolotājs | aprēķina atsevišķi | aprēķina atsevišķi | 1300 | 1.8 | 1,8 | 2 | 2 | 1 |
| Pirmsskolas izglītības sporta skolotājs | aprēķina atsevišķi | aprēķina atsevišķi | 1300 | 1.9 | 2 | 2 | 2 | 0,75 |
| Logopēds | 1200 | 0 | 1200 | 2 | 2 | 3 | 2 | 1 |
| Speciālais pedagogs | 1200 | 0 | 1200 | 1 | 1 | 1 | 1 | 0,5 |
| Psihologs | 1200 | 0 | 1200 | 1 | 1 | 1 | 1 | 0,5 |
| **KOPĀ** | **30,7** | **34,8** | **46** | **26** | **14,75** |

1. Apstiprināt pašvaldības PII 2023. gada budžeta tāmēs ar 01.09.2023. pedagoga mēneša darba algas samaksai 2023. gada 4 mēnešos (septembris - decembris) finanšu līdzekļus 90041,51 EUR (darba devēja nodokļus ieskaitot):
	1. Siguļu PII ‘Piejūra” - 22 380,91 EUR;
	2. Carnikavas PII “Riekstiņš” - 19 785,77 EUR;
	3. Ādažu PII “Strautiņš” - 24 819,11 EUR;
	4. Kadagas PII “Mežavēji” - 14 843,65 EUR;
	5. Ādažu vidusskolas PII - 8 212,06 EUR.
2. Lēmuma 2. punkta izpildi veikt tajā noteikto iestāžu vadītājiem un Centrālās pārvaldes Finanšu nodaļas vadītājai.
3. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K. Miķelsone

Noraksti:

@ - IJN, PSN, GRN, FIN, ĀVS, CPII, ĀPII, SPII, KPII